जयपुर। सवाई माधोपुर में एयरपोर्ट बनेगा। एयरपोर्ट अथॉरिटी ऑफ इंडिया की एक टीम जल्द ही स्थितियों का आकलन करने के लिए वहां दौरा करेगी। टीम मौके पर पता करेगी कि कहां और कैसे एयरपोर्ट विकसित किया जा सकता है। मंगलवार को जयपुर आए अथॉरिटी के चेयरमैन वी.पी. अग्रवाल ने मुख्य सचिव सी.के. मैथ्यू के साथ बैठक के बाद एयरपोर्ट पर मीडिया को यह जानकारी दी।
उन्होंने बताया कि सवाई माधोपुर में रणथंभौर अभयारण्य के कारण दुनियाभर से पर्यटक आते हैं। ऐसे में एयरपोर्ट अथॉरिटी को इसकी जरूरत महसूस हुई है। अग्रवाल ने माना कि राज्य में मौजूदा 38 हवाई पट्टियों की हालत बेहद खस्ता है।
फिलहाल तय किया गया कि सभी का सर्वे किया जाए और उसके बाद ही तय किया जाए कि किन्हें सुधारना है और किनके लिए सुरक्षा के इंतजाम किए जाएं।
आगे की स्लाइड्स में जानें कोटा में क्या हो रही है तैयारी
hin_Deva hin_Deva hin_Deva hin_Deva